
ประกาศคณะกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่ง
ในระดับที่สูงขึ้นสำหรับตำแหน่งผู้บริหารขององค์การบริหารส่วนตำบลเทพราช
เรื่อง  การขึ้นบัญชีและยกเลิกบัญชีผู้ได้รับการคัดเลือกเพื่อแต่งตั้งให้ดำรงตำแหน่ง 
ในระดับที่สูงขึ้นสำหรับตำแหน่งผู้บริหารขององค์การบริหารส่วนตำบลเทพราช
--------------------------------


ตามประกาศคณะกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น ลงวันที่ ๑๓ กรกฎาคม ๒๕๕๔ ได้กำหนดให้มีการรับสมัครคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้นสำหรับสายงานบริหารที่ว่างขององค์การบริหารส่วนตำบลเทพราช ตั้งแต่วันที่ ๑ – ๒๕ สิงหาคม ๒๕๕๔ และดำเนินการคัดเลือก(สัมภาษณ์) ในวันที่ ๑๐ กันยายน ๒๕๕๔ ณ ห้องประชุมสำนักงานส่งเสริมการปกครองท้องถิ่นอำเภอเมืองนครศรีธรรมราช ไปแล้ว นั้น


บัดนี้  การรวมคะแนนสมรรถนะหลักทางการบริหาร และคะแนนคุณสมบัติของผู้เข้ารับการ คัดเลือกเสร็จเรียบร้อยแล้ว อาศัยความในข้อ ๑๐๗ แห่งประกาศ ก.อบต.จังหวัดนครศรีธรรมราช  เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ ๙ ธันวาคม ๒๕๔๕  รวมถึงฉบับแก้ไขเพิ่มเติม จึงประกาศขึ้นบัญชีและยกเลิกบัญชีผู้ได้รับการคัดเลือกเพื่อแต่งตั้งให้ดำรงตำแหน่งในระดับที่สูงขึ้นในสายงานบริหารขององค์การบริหารส่วนตำบล เรียงลำดับจากผู้ได้คะแนนรวมสูงสุดลงมาต่ำสุดตามลำดับ รายละเอียดตามบัญชีรายชื่อผู้ได้รับการคัดเลือกได้แนบท้ายประกาศนี้  โดยมีเงื่อนไขดังนี้


๑. องค์การบริหารส่วนตำบลจะแต่งตั้งผู้ได้รับการคัดเลือกเท่าที่มีตำแหน่งว่าง โดยผู้ที่อยู่ในลำดับที่ดีกว่าจะได้รับการแต่งตั้งก่อนผู้ที่อยู่ในลำดับถัดไป ไม่ก่อนวันที่ ก.อบต.จังหวัดนครศรีธรรมราช มีมติเห็นชอบและบัญชีผู้ได้รับการคัดเลือกให้ใช้ได้ไม่เกิน ๖๐ วัน นับตั้งแต่วันประกาศขึ้นบัญชี แต่ถ้ามีการคัดเลือกในตำแหน่งอย่างเดียวกันนี้อีก และได้ขึ้นบัญชีผู้ได้รับการคัดเลือกใหม่แล้ว  บัญชีผู้ได้รับการคัดเลือกนี้เป็นอันยกเลิก และองค์การบริหารส่วนตำบลอื่นไม่สามารถขอใช้บัญชีคัดเลือกนี้ได้


๒. ผู้ได้รับการคัดเลือกรายใดได้รับการขึ้นบัญชีผู้ได้รับการคัดเลือกตามประกาศนี้  ถ้าผู้นั้นได้แจ้งขอสละสิทธิในการแต่งตั้งให้ดำรงตำแหน่งที่ได้รับการคัดเลือกให้เป็นอันยกเลิกการขึ้นบัญชีผู้นั้นในบัญชีผู้ได้รับการคัดเลือก


๓. ผู้ที่ผ่านการคัดเลือกที่ได้รับการขึ้นบัญชีตามประกาศนี้ แต่อยู่ระหว่างหารือ ก.อบต. จะได้รับการแต่งตั้งให้ดำรงตำแหน่งในระดับที่สูงขึ้นเมื่อได้รับแจ้งผลการตอบข้อหารือของ ก.อบต. ว่ามีคุณสมบัติครบถ้วน และไม่ก่อนวันที่ ก.อบต.จังหวัดนครศรีธรรมราช มีมติเห็นชอบ
/๔. การคัดเลือก...


๔. การคัดเลือกครั้งนี้  ผู้ได้รับการคัดเลือก ได้ตรวจสอบและรับรองตนเองแล้วว่าเป็นผู้มีคุณสมบัติครบถ้วน  ดังนั้น  หากภายหลังตรวจพบว่าเป็นผู้มีคุณสมบัติไม่ครบถ้วน แม้จะเป็นผู้ได้รับการคัดเลือกแล้วหรือ ได้รับการแต่งตั้งในตำแหน่งที่ได้รับการคัดเลือกไปแล้วก็ตาม  องค์การบริหารส่วนตำบลจะรายงาน ก.อบต.จังหวัดนครศรีธรรมราช  ให้ความเห็นชอบแต่งตั้งผู้นั้นกลับสู่ตำแหน่งเดิมหรือตำแหน่งอื่นที่มีคุณสมบัติตรงตามมาตรฐานกำหนดตำแหน่ง  ที่ ก.อบต.กำหนด ซึ่งเป็นตำแหน่งว่างแทน


จึงประกาศให้ทราบโดยทั่วกัน



ประกาศ  ณ วันที่  ๑๒ กันยายน  พ.ศ.๒๕๕๔
(นายสมศักดิ์  ราโชกาญจน์)
ผู้ทรงคุณวุฒิใน ก.อบต.จังหวัดนครศรีธรรมราช
ประธานคณะกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่ง

